procesaur/Wiki.mk huggingface dataset:
Швиловзе

Швиловзе (|Schwielowsee) — општина во округот Потсдам-Мителмарк, во Бранденбург, Германија. Се наоѓа на бреговите на Швиловското Езеро, низ кое тече реката Хафел. Општината била основана на 31 декември 2002 со спојување на три претходни општини Капут, Гелтов и Ферх. Фериботот Капут, кој поминува низ Хафел, ги поврзува Капут и Гелтов. На источните брегови на езерото се наоѓа градот Потсдам, додека на неговите западни брегови е градот Вердер (Хафел).
1 Историја
Гелтов (заедно со Потсдам) бил првпат споменат како словенска населба ''Гелити'' во декрет од 993 на царот Отон Трети, кој го поклонил на неговата тетка, опатињата Матилда од Кведлинбург. Речниот премин во Хафел имал големо значење уште од древни времиња. Денес тука поминува сојузниот автопат Б1 преку мостот ''Baumgartenbrücke''.
2 Знаменитости
2.1 Капут
Капут добил железничка станица во 1904. Од почетокот на 20 век служел како подалечна станбена област за богатите урбани луѓе.
* Замокот Капут, изграден во 1662 од Филип де Кјезе, интендант на изборниот кнез Фридрих Вилхелм. Во 1671, Фридрих Вилхелм ѝ го доделил замокот на неговата втора ќерка Доротеја од Шлезвиг-Холштајн-Зондербург-Гликсбург. Позната е неговата сала со плочки (''Fliesensaal'') од 1720 во која има околу 7.500 парчиња од делфтски плочки, наместени по наредба на кралот Фридрих Вилхелм. Паркот бил проектиран од Петер Јозеф Лене во 1820.
* Селската црква во Капут е дело на Фридрих Август Штилер. Изградена во форма на базилика била осветена во 1852 во присуство на кралот Фридрих Вилхелм IV.
* Летната куќа на Алберт Ајнштајн во Капут, изградена во 1929 од архитектот Конрад Ваксман. Ајнштајн, иако бил непливач, имал страст кон рекреациско едрење на езерото, но куќата можел да ја користи до преземањето од страна на нацистите во 1933. По повторното обединување на Германија и враќањето на семејството Ајнштајн, куќата сега е во сопственост на Еврејскиот универзитет во Ерусалим.
2.2 Гелтов
Низ Гелтов отсекогаш поминувале многубројни странци. Како и Капут, и тој добил железничка станица во 1904. Селската црква била изградена според плановите на несреќниот цар Фридрих III по шаблон на црквата во Терлан во Тирол, со керамички покрив и кула надвор од наосот на црквата. Била осветена во 1887. Последната посета на Фридрих била на 6 јуни 1888 и била опишана од Теодор Фонтане во неговата поема ''Kaiser Friedrich III. Letzte Fahrt''.
Капут и Гелтов се поврзани со еден од најпрометните фериботи на реката Хафел и со железничка линија преку посебен мост.
2.3 Ферх
Рибарското село Ферх на југозападната страна на Швиловското Езеро го негува својот рурален карактер од крајот на 20 век. Исто така, во селото се има доселено колонија на сликари.
* Селската црква во Ферх била изградена во 1635.
Брик

Брик (|Brück) — град во округот Потсдам-Мителмарк, во сојузната покраина Бранденбург, Германија. Се наоѓа на 29 километри југозападно од Потсдам и 28 километри југоисточно од Бранденбург на Хафел. Делови од градот се наоѓаат во Природниот парк Горен Флеминг. Градот претставува административно седиште на истоимената општинска заедница.
1 Збратимени градови
* Тарнув Ополски, Полска
Долна носна школка

Долната носна школка (| concha nasalis inferior) претставува тенка коскена плочка која наликува на школка. Долната носна школка претставува парна коска на лицето.
1 Споеви
*Нејзиниот горен раб е споен со солзната коска, максилата и ситестата коска.
*Надворешната страна од школката заедно со носната страна од максилата и вертикалната плочка од непцевата коска формираат долен носен ходник.
2 Површини
*Медијална површина е конвексна со бројни отвори за премин на крвни садови и нерви.
*Странична површина е конкавна и формира дел од инфериорниот отвор.
3 Осификација
Долната носна школка се појавува околу петтиот месец на фетусот во латералниот ѕид на 'рскавичната носна капсула.
4 Галерија
Владимир Филиповиќ

Владимир Филиповиќ (роден на 28 јули 1985 година во Лесковац) е професионален кошаркар од Србија кој игра на позиција бек. Филиповиќ е моментален играч во Књажевац 1950 клуб кој се натпреварува во Првата регионална кошарска лига на Србија односно Трета српска Лига.
1 Професионална кариера
Владимир Филиповиќ започнал да тренира кошарка од свои 11 години во родниот град Лесковац. Со јуниорската екипа на Здравље – Лесковац, каде што ја носел и капитенската лента, остварува одлични резултати. Во 1999 година, го освоиле турнирот на пионери и се закитиле со златен медал. Со оваа победа добиле право за учество во првенство на Југославија каде го освоиле второто место. Во 2001 година, на свои 16 години Владимир дебитирал во првиот тим на Здравље од Лесковац. Во 2005 година, Филиповиќ заедно со својот тим земал учество на Holland Nordic Basketball Tournament во Гронинген - Холандија. Здравље – Лесковац го освоиле третото место, а Филиповиќ бил награден со трофеј за MVP играч на турнирот. Во 2007 година Владимир Филиповиќ потпишал договор со екипата на Работнички од Скопје, со кој Владимир ја освоил титулата на Македонија во 2008/2009 година. Со тимот на Работнички исто така се пласирал во финалето на Final four турнирот на балканската лига во Самоков - Бугарија, каде во финалето биле поразени од домаќинот на турнирот, екипата на Рилски Спортист. Во 2010 и кратко 2011 година Владимир Филиповиќ одиграл полусезона во тимот на Овче Поле од Свети Николе. Во вториот дел од сезоната се вратил во Работнички како капитен и играл финале за сезона 2010/2011 против екипата на Фени Индустри од Кавадарци. Во финалето екипата на Работнички била поразена, но го освоила Купот на Македонија истата сезона. Во сезоната 2011/2012, Филиповиќ го носел дресот на тимот на Лирија од Скопје, со која успеал да се пласира во полуфиналето на македонската кошаркарска лига, но изгубиле од тимот на Фени Индусти од Кавадарци. Во 2012 година Владимир Филиповиќ потпишал договор со тимот на Кожув од Гевгелија. Со овој тим Владимир се пласирал во финалето на македонската лига во сезоната 2012/2013, но изгубил од тимот на МЗТ Аеродром. Во сезоната 2013/2014 Владимир Филиповиќ повторно го носел дресот на Кожув од Гевгелија. Во првата половина од сезоната 2014/15, Владимир играл за Карпош Соколи, додека во јануари 2015 година потпишал за Куманово. Со Куманово во 2015г., станал вицепрвак во Првенството каде во финалето загубиле од МЗТ Аеродром.
Нимег

Нимег (|Niemegk) — град во округот Потсдам-Мителмарк, во сојузната покраина Бранденбург, Германија. Се наоѓа 10 километри југоисточно од Бад Белциг и 23 километри северно од Витенберг. Сместен е на територијата на Природниот парк Горен Флеминг. Градот претставува административно седиште на истоимената општинска заедница.
Рид

Рид или брдо — земјиштен облик што се издава над околниот терен и има свој врв, иако тој може да биде благ и неизразен.
1 Образба и терминологија
Разликата помеѓу рид и планина не е секогаш јасна и честопати е субјективна. Начелно се смета дека ридот е понизок и поблаг, а планината е пострмна.
Ридовите се образуваат со геоморфни појави како раседи, ерозија на поголеми земјишни облици и со седимент донесен од ледници. Во случај да е седиментен, ридот настанува поради појавата на морени и друмлини или пак со ерозија на карпите, кои со абење стануваат ридови. Заобленоста кај ридовите се јавува поради дифузивното надолно движење на почвата и реголитниот материјал.
Постојат повеќе називи за разни водови на природни и вештачки ридови, зависно од нивниот изглед и начин на образба. Такви се хумката, тумбата, чуката, тумулот, друмлинот и др. Најголем вештачки рид на светот е Блекстрепскиот Скијачки Рид (''Blackstrap Ski Hill'', 45 м) во околината на Саскатун во покраината Саскачеван, Канада, направен за скијање.
2 Историско значење
Ридовите играат значајна улога во историјата на човештвото. Многу населби и градови во праисторијата стариот век се изградени токму на ридови заради безбедност од природни непогоди и непријателски напади. Познато наоѓалиште во Македонија е Вардарски Рид, но во земјата постојат голем број други археолошки подрачја на ридови. Историјата на Рим започнува со неговиот развој на седум рида. Од слични причини, ридовите имале клучно значење во војувањето, како во минатото, така и денес. Доказ за ова се бројните тврдини изградени на ридовите.
3 Ридот како тема во уметноста и во популарната култура
* „Светиот рид“ - поетска збирка на францускиот писател Андре Бретон од 1919 година.* „Под Бен Балбен“ (''Under Ben Bulben'') - песна на ирскиот поет Вилијам Батлер Јејтс од 1938 година.* „Дрво на ридот“ - песна од истоимената книга на македонскиот поет Ацо Шопов од 1980 година.* „Ридови“ (''Bregovi'') - циклус песни во проза на српскиот писател Иво Андриќ од 1920 година.* „Волшебниот рид“ - роман на германскиот писател Томас Ман од 1924 година.* „Куќа на ритчето“ (''La casa in collina'') - книга на италијанскиот писател Чезаре Павезе од 1959 година.* „Белите ридови на татковината“ - песна на македонскиот поет Анте Поповски.* „Шупливи ридови“ (''Hollow Hills'') - песна на британската рок-група „Баухаус“ од 1981 година.* „Рид со едно дрво“ (''One Tree Hill'') - песна на ирската рок-група „У2“ (''U2'') од 1987 година.* „Ридот Менсфорт“ (''Mensforth Hill'') - песна на англиската рок-група „Клеш“ (''The Clash'') од 1980 година.* „Англичанецот кој се качил на рид, а слегол од планина“ (англиски: ''The Englishman Who Went Up a Hill but Came Down a Mountain'') - британски филм од 1995 година, во режија на Кристофер Монгер.
4 Поврзано
* Тумба
* Тумул
* Хумка
* Чука
* Дина
* Тел
* Друмлин
* Ридски велосипедизам
* Брдски топ
* Ридови во Македонија
Сраснати прсти

Сраснати прсти или синдактилија е најчеста вродена мана на екстремитетите. Кај оваа мана се јавува сраснување меѓу два или повеќе прста. Ако се јави семејно се пренесува со автосомно доминантен ген. Причината е во отсуство на сепарација (раздвојување) на прстите како последица на континуираниот развој на мезодермот и ектодермот. Покрај генетскиот фактор се смета дека за појавата на синдактилија причина се и надворешните штетни фактори, посебно дефицитот во исхраната.
Доминира сраснувањето меѓу вториот и третиот прст, а двапати е почеста кај мажите, што се објаснува со пренос преку прост доминантен ген.
Се јавува кај еден случај на 2000-3000 раѓања, може да бидат билатерални (обострани, околу 40%), а во комбинација со синдактилија на нозете се јавуваат во преку 30% од случаите.
Може да се јави во комбинација со останатите вродени мани, ектродактилиа, брадидактилиа или прстенести бразди, но и во склоп на одредени симптоми – Поланд-ов, Аперт-ов, и останати синдроми.
1 Видови на синдактилиа
1.1 Единечна синдатилиа
Единечна синдатилиа е кога се соединети само два прста.
1.2 Мултипни синдактилии
Кај овој вид на синдакталии има повеќе од едно сраснување меѓу прстите, двојна, тројна, итн...
1.3 Проста синдактилиа
Тоа е сраснување на прстите кое се состои само од кожа.
1.4 Целосна синдактилиа
Тоа претставува целосно сраснување меѓу прстите од комисурата до врвот.
1.5 Нецелосна синдактилиа
Нецелосната синдактилиа претставува делумно сраснување меѓу прстите.
1.6 Комплицирана(сложена синдактилиа)
Таа претставува најсложена форма кај која покрај сраснувањето на кожата постои и сраснување на останатите елементи меѓу два соседни прста: фаланги, нерви, тетиви, крвни садови и нокти. Најсложените синдактилии со сраснување на коскените елементи меѓу прстите се дел од Аперт-овиот синдром и се делат на три категории во зависност од тоа колку прсти се сраснати.
2 Лекување
Оптималното време за хируршко лекување на оваа вродена мана е меѓу втората и четвртата година од животот, но некои автори и тука прават исклучоци и оперираат порано или подоцна. Историјатот на оперативните техники за исправка на синдактилиа започнува 160 години наназад кога за првпат Velpeay (1847) во својата книга посветува едно поглавје за синдактилиа. Од тогаш па наваму многубројни автори опишале свои техники за исправка на синдактилиа, но општо прифатени правила за оперативна исправка на синдактилиа се:
:*примена на поголема дорзална и помала вентрална резанка во пределот на комисурата.
:*примена на "zig-zag" кожни инцизии при сепарација на прстите.
:*Употреба на кожни трасплантанти со целосна дебелина, земени од ингвинална регија или воларната страна на рачниот зглоб за покривање на секундарните дефекти.
:*Правилна постоперативна имобилизација.
:*Се оперира само на едната страна на прстот заради презервација на невро-васкуларниот сноп.
:* Ако се соединети сите прсти на шаката, тогаш во првиот акт треба да се ослободи сраснувањето меѓу показалецот и третиот прст и меѓу домалиот и малиот прст, а во вториот акт шест месеци подоцна да се ослободи сраснувањето меѓу третиот и четвртиот прст.
Диња

Дињата е едногодишна билка. Припаѓа на фамилијата ''Cucurbitacae,'' каде припаѓаат и лубеницата, тиквата и краставицата.
1 Потекло
Дињата по потекло е од Азија и Африка. Се култивира и користи како храна повеќе од 4000 години.
2 Плод
Плодот на дињата е жолтопортокалов, сочен, со благ вкус и карактеристична арома. За јадење е добра потполно зрела диња. Дињата се јаде свежа, исечена на парчиња и е одлично освежување во летните месеци. Но, од дињата се прават и овошни салати, компоти, џемови, сокови. Се користи плодот, коренот и семето.
2.1 Хранлива вредност
Плодот на дињата содржи 95% вода, 1% белковини, 5,5% шеќери, 1 грам растителни влакна, лимонска киселина, етерични масла. Од витамини содржи многу каротин (2000 милиграми), витамини од групата Б и витамин Ц. Од минерали, дињата е богата со
#калиум (320 милиграми),
#фосфор,
#магнезиум,
#калциум,
#железо,
#цинк
#бакар.
Дињата содржи висок процент вода и многу малку калории. Како и другото овошје, дињата не содржи масти и холестерол. Енергетската вредност во 100 gr диња изнесува '24 kcal.' Во семето на дињата има вода, водородни соединенија, фитини и масни киселини.
3 Употреба
Ниту едно друго овошје не е покарактеристично за летниот период повеќе од лубеницата. Таа е одличен извор на калиум, но дињата содржи скоро трипати повеќе калиум од лубеницата. Својата портокалово-жолтеникава боја, дињата ја добива од бета-каротинот, кој е моќен антиоксиданс. Бета каротинот помага во борбата против ракот, а според некои последни истражувања се користи и во лечење на други типови на злоќудни болести.Затоа, дињата се смета дека е и антиканцерогено овошје.
*Дињата помага при лекување на разни болести, но и при заштита на кожата од изгореници.
*Во народната медицина дињата се користи за смирување и освежување. Водата и калиумот од ова овошје ја подобруваат работата на бубрезите и помагаат во отстранувањето на штетните материи од организмот.
*Дињата е природен лек за детоксикација на организмот.
*Дињата во народната медицина се користи и против камен во бубрег, при убод од инсекти и изгореници, при заболувања на желудникот и цревата. Помага при воспаление на жолчните и мочните патишта, при пореметено варење на храната.
*Сокот од диња, поради големата количина на антиоксиданси, му помага на организмот да се бори против штетните слободни радикали, кои ја оштетуваат кожата. Дињата и сокот од дињата штитат и од сончеви изгореници.
*Облози од сок од диња се користат за намалување на болката. На болното место се ставаат облоги од исцеден сок од диња или од изрендана диња.
Слободна Држава Прусија

Слободната Држава Прусија (|Freistaat Preußen) — германска држава создадена по укинувањето на Кралството Прусија по завршувањето на Првата светска војна. Била главна држава во рамките на Германскиот Рајх во текот на времето на Вајмарската Република, претставувајќи скоро (62,5%) од нејзината територија и население.''Слободна држава'' е друг германски назив за ''република'', кој бил создаден како спротивност на латинскиот збор, кој бил поврзуван со непријателот Франција во умовите на многу Германци во тоа време.
Демократската Слободна Држава Прусија била онеспособена кога била преземена со Прускиот удар (''Preußenschlag''; распуштање на владата) во 1932–1933 и Ото Браун бил истеран од функцијата. Неговата влада ја поразила оваа одлука на суд, но во 1933, нацистичкиот режим ја преземал контролата на пруската влада.
Од 1933, Слободната држава била лишена од парламентарна демократија и била владеена единствено од Националсоцијалистичката германска работничка партија (нацистичка партија). Првично, Прусија била администрирана од страна на нацистот Херман Геринг, кој бил назначен за премиер на Прусија. Во 1935, територија на Слободната држава била поделена на регионални Гау, некои од нив вклучувале и територии надвор од Прусија, со што Прусија престанала да биде единствена територијална единица во Германија. Иако Слободна држава Прусија продолжила да постои под тоа име под водство на Херман Геринг во текот на нацистичкиот период, од 1935, пруската влада била делотворно припоена кон владата на Германскиот Рајх и местото на Геринг како министер-претседател била сметана повеќе како церемонијална улога во споредба со поголемите надлежности на владата на Третиот Рајх.
По крајот на Втората светска војна, Ото Браун им пристапил на американските власти за повторно да се воспостави легалната пруска влада. Тие и другите окупациски сојузнички сили, кои ја окупирале цела Германија, биле против таа идеја и ја прогласиле Прусија за укината во 1947.
1 Поврзано
* Прусија
* Историја на Германија
Хидродинамика

Хидродинамика е област на механиката на флуиди која се бави со протокот на флуидите.
1 Основни својства на флуидите
Сите тела што можат да течат со заедничко име се нарекуваат флуиди. Тука спаѓаат течностите и гасовите,коишто во голема мера се разликуваат од тврдите тела. Сепак и помеѓу течностите и гасовите постои разлика.
1.1 Течности
Течноста која што се наоѓа во отворен сад целосно го исполнува волуменот на садот, при што формира слободна површина. Слободната површина на течноста претставува граница помеѓу атмосферата и течноста. Таа секогаш е поставена нормално на дејството на надворешна сила. На пример, слободната површина на водата во чаша е хоризонтална бидејќи на неа дејствува силата на Земјината тежа,која секогаш дејствува вертикално надолу. Ако чашата се накриви,слободната површина и понатаму ќе остане хоризонтална.
1.2 Гасови
Гасовите исто така го исполнуваат целосно волуменот на садот,но само ако тој е затворен и не формираат слободна површина поради нивното дејство за ''експанзија''.Друга разлика помеѓу течностите и гасовите е тоа што течностите многу малку го менуваат својот волумен под дејство на надворешен притисок.Со ова својство течностите се приближуваат кон дврдите тела.Течностите според своите својства се наоѓаат помеѓу гасовите и тврдите тела.На ниски температури тие се слични со тврдите тела,а на високи со гасовите.Според тоа течностите претставуваат фаза на премин од тврда во гасовита состојба.За ''флуидите''
општо можеме да кажеме дека нивните молекули слободно се движат во сите правци.Подвижноста на молекулите е причина дејството на секоја надворешна сила врс нив да се пренесува не само во правецот на силата,туку и во сите други правци.
2 Движење на флуидите
Движењето на флуидите е стационарно,или ламинарно,ако секоја честича од флуидот има иста брзина со онаа честица што поминала пред неа на истото место,при што патеките на честичките од флуидот не се сечат.Стационарното движење на флуидите,по некоја критична брзина,може да стане ''турбулентно''.Турбулентното течење на флуидите се одликува со турбуленции.При движењето на тврдите тела се јавува триење само на нивната надворешна површина,за разлика од флуидите,кај кои постои и триење во нивната внатрешност.Овој вид на триење се нарекува ''вискозност''. Внатрешното триење т.е ''вискозноста'',всушност претставува отпор помеѓу два соседни слоја од флуидот што се движат еден во однос на друг.Како резултат на вискозноста дел од нивната кинетичка енергија поминува во внатрешна енергија.Овај механизам е сличен на механизмот кога тело се лизга по хоризонтална подлога,при што како резултата на триењето губи дел од својата кинетичка енергија.Поради сложеноста на движењето на флуидите за решавање на проблеми честошати се користат упростени механизми.Наједноставниот модел претставува моделот на идеален ''флуид'',кој ги има следниве својства: ''не е вискозен(нема внатрешно триење) ,се движи стационарно,не е компресибилен(неговиот волумен не се менува под дејство на надворешни сили)''.Патеките на движењето на честичките се нарекуваат струјни линии.Брзината на честичката секогаш е во правец на тангентата на струјната линија.
Кучевишки манастир

Кучевишки манастир — средновековен манастир во скопското село Кучевиште. Прогласен е за споменик на културата на Македонија.
Самата црква на манастирот потекнува од век.
1 Местоположба
Манастирот е сместен на падините на планината Скопска Црна Гора, веднаш над скопското село Кучевиште, од каде води тесен асфалтиран пат во должина од 3-4 километри. Манастирот е подигнат во живописната долина на Кучевишка Река, на едно проширено плато.
2 Историја
Се смета дека манастирот, како и голем број црковни споменици во околината на Скопје, биле изградени во век. Надворешниот изглед на манастирската црква остава впечаток дека е од т.н. „класичен“ средновековен период.
Манастирот во минатото поседувал голем имот со над 100 хектари обработливи површини, лозја, шуми и пасишта, кои биле предадени на селската задруга по Втората светска војна.
Во век, манастирот ја доживеал својата преродба, кога станал богословски училиштен центар со богата библиотека и вредни предмети за богослужба, а бил и дограден јужниот конак како пандан на постариот. Активностите во манастирот во најголем дел се поврзувале со тогашниот игумен, јеромонахот Мисаил од тетовска Копаница. Во манастирот, на гости или како учители, доаѓале видни луѓе од соседството, тадури и светогорски и руски монаси. Во време на Балканските војни во 1912 година за одреден период животот во Кучевишкиот манастир згаснал.
Манастирот отсекогаш имал монаси. Денес, повторно е жив женски манастир.
3 Градби во манастирот
Од манастирскиот комплекс до денес се сочувани: манастирската црква, старите и понови конаци и други помошни стопански објекти.
3.1 Црква „Св. Архангели Михаил и Гаврил“ - Кучевиште
Манастирската црква спаѓа во редот на една од најубавите градителски дела во Македонија од поствизантискиот период. Не е познато како е точно подигната, иако се верува дека црквата била подигната во времето на Крале Марко. Научните факти укажуваат на тоа дека црквата била подигната во периодот помеѓу Маричката (1371) и Косовската битка (1389).
Во својата основа таа припаѓа на триконхалните цркви со една купола.
Црквата и иконостасот се реставрирани во 1991/1992 година.
3.2 Конаци
3.2.2 Конакот од век
Конакот е изграден во век и низ него тече поток, односно вода низ подземните одаи. Градбата се состои од приземје и кат со простран чардак. Во конакот има и фурна и огниште. Конакот се наоѓал во понезавидна состојба, и по барање на игуменија Марија, тој бил реставриран од страна на американскиот фонд за културна заштита во износ од 100.000 долари.
3.2.2 Конакот од век
Овој конак потекнува од век. во долниот дел на истиот се наоѓа манастирската трпезарија, а во горниот дел се наоѓаат соби за гости.
4 Кучевишки манастир како тема во уметноста
* „Монахот од Кучевиште што создава ружи“ - песна на македонскиот поет Анте Поповски.
5 Галерија
Панкреасен сок

Панкреасниот сок претставува секрет што панкреасот го излачува во дванаесетпалечното црево. Количината на излачениот панкреасен сок, за време од 24 часа се движи од 1500 - 2000 мл. Лачењето на панкреасниот сок започнува само 2 - 3 минути по земањето на храна и трае во наредните 6 - 12 часа. Количината на излачениот панкреасен сок зависи од количината и составот на храната.Во текот на варењето на храната во дуоденалната лигавица секретин, материја со рормонско дејствување. Таа преку крвта го стимулира лачењето на панкреасниот сок. Зголеменото лачење на панкреасниот сок се постигнува и по рефлексен пат преку вкусот.Панкреасниот сок е безбојна течност, без мирис со алкална реакција (pH 7. 8 - 8.4). Панкреасниот сок содржи голем број ферменти одговорни за разградба на белковините, мастите и јаглехидратите.
1 Белковини
Трипсин е фермент под чие влијание настанува разградбата на белковините. Во панкреасниот сок се наоѓа во неактивна форма, во вид на ''профермент трипсиноген.'' Трипсиногенот преоѓа во трипсин под влијание на ентерокиназа, материја што ја лачат жлездите од цревната лигавица. Во дванаесетпалечното црево престанува дејството на пепсинот поради алкалната средина, бидејќи тој дејствува единствено во киселата средина. Белковините и разградените производи од пепсинското варење (албумози и пептони) под влијание на трипсинот се разградуваат до аминокиселини.Покрај трипсинот, во процесот на разградбата на белковините учествуваат уште два фермента: хипотрипсин (активна форма на химотрипсиногенот) и карбоскиполипептидаза. Крајните производи од нивното дејствување се ''полипептиди'' и извесна количина на ''аминокиселини''.
2 Јаглехидрати
За разградбата на јаглехидратите одговорни се ферментите амилаза (дијастаза) и малтаза. Амилазата го разградува скрибот до ''дисахаридот'' малтоза. Малтозата под влијание на малтазата се разградува до моносахаридот гликоза.
3 Масти
Ферментот липаза ги разградува маснотиите до ''глицерол'' и ''масни киселини''. Активноста на липазата значително се засилува во присуство на жолчката. Ферментот дејствува во алкална средина.
Подјазична коска

Подјазичната коска (|os hyoideum) е напарна коска сместена под мандибулата во подјазичната мускулатура. Наликува на потковица со конкавитет свртена наназад.
1 Делови
На подјазичната коска се разликуваат:
*тело;
*големи рогови;
*мали рогови.
2 Споеви
Подјазичната коска не се зглобува со ниедна коска туку е поврзана со врски и мускули за черепот и градниот кош.
3 Осификација
Осификацијата започнува кон крајот на феталниот живот во телото за кратко време, а во првата или втората година по раѓањето подјазичната коска е скоро целосна, додека до средна возраст врската помеѓу подјазичната коска и телото е цврста (целосна).
Кланица (Битола)

Населбата Кланица се наоѓа во источниот дел на Битола, во близина на градското поле. На југ е споена со населбата Карпош, а на исток излегува на железничата пруга Битола - Лерин, а додека на север се граничи со реката Драгор. Населбата се состои од 13 згради и неколку куќи. Населението брои од 800 - 1000 жители.
Само ангелите имаат крила (филм)

„Само ангелите имаат крила“ — американски филм од 1939 година во режија на Хауард Хокс. Главните улоги ги толкуваат Кери Грант, Рита Хејворт и Џин Артур.
1 Содржина
Американецот Џоф Картер води мала воздухопловна компанија во еден град во Перу, каде што пилотите разнесуваат пошта по блиските места, често летајќи во лоши временски услови. Џоф одлучува да вработи нов пилот, а на итниот оглас за работа се јавува Бет Макферсон, кој е човекот одговорен за смртта на брат му на Џоф.
Горчлива месечина (филм)

„Горчлива месечина“ (англиски: ''Bitter Moon'') е филм на режисерот Роман Полански. Главните улоги ги толкуваат: Питер Којоти, Хју Грант, Кристин Скот Томас, и Емануел Сење. Филмот е снимен според истоимениот роман на Паскал Брикнер, а музиката ја компонирал Вангелис.
1 Содржина
Драмата „Горчлива месечина“ е необична приказна за односите меѓу луѓето, моралот, лицемерието, љубовта и омразата. Британската конзервативна двојка Фиона и Најџел Добсон крстарат со брод до Истанбул, на пат кон Индија, но нивните планови се менуваат кога ги запознаваат Мими и Оскар, пар со садистичко сексуално минато. Во филмот се прикажани љубовта и страста во нивната деструктивна сила, претворањето на љубовта во омраза, сожалување, мазохизам и садизам.
Животот на Пи (филм)

„Животот на Пи“ (англиски: ''The Life of Pi'') е американски филм во режија на Анг Ли (Ang Lee) по сценариото на Дејвид Маги (David Magee), засновано врз истоимениот роман Јан Мартел (Yanna Martel). Главните улоги ги толкуваат: Сураџ Шарма (Suraj Sharma), Ирфан Кан (Irrfan Khan), Рејф Спол (Rafe Spall), Адил Хусаин (Adil Hussain) и Жерар Депардје (Gérard Depardieu). Филмот бил номиниран за наградата „Оскар“ во 11 категории, а освоил четири награди, меѓу кои и оние за најдобар режисер и за најдобри визуелни ефекти. Исто така, филмот бил номиниран за наградата „Златен глобус“ во три категории при што ја освоил наградата за најдобра музика.
1 Содржина
Во филмот се прикажуваат доживувањата на младиот Пи, кој по еден бродолом се спасува на мал чамец, но мора да го дели друштвото со единствениот друг преживеан - страшниот бенгалски тигар. Тие двајца со текот на времето се спријателуваат и одат на епско патување, исполнето со авантури.
Големиот Лебовски (филм)

Големиот Лебовски — американски филм на режисерите Џоел и Итан Коен.
1 Факти за филмот
Филмот „Големиот Лебовски“ е филм на режисерите Џоел и Итан Коен, а главните улоги ги толкуваат Џеф Бриџис, Џон Гудман и Џулиен Мур.
2 Содржина
Џеф Лебовски (го глуми Џеф Бриџис) е поранешен радикален хипик, кој го минува животот во кугланата, заедно со своето друштво, пушејќи марихуана. Но, неговиот живот се менува драстично, кога случајно ќе го помешаат со еден пропаднат милионер, чија жена направила големи долгови кои некој мора да ги плати. Затоа, Џеф оди кај вистинскиот Лебовски за да го расчисти недоразбирањето, но тогаш му се случуваат неочекувани и бизарни случки.
Само еднаш се љуби (филм)

„Само еднаш се љуби“ (хрватски: ''Samo jednom se ljubi'') е југословенски филм од 1981 година, во режија на Рајко Грлиќ. Главните улоги ги толкуваат: Предраг Мики Манојловиќ, Владица Милосављевиќ, Зијах Соколовиќ, Ерланд Јозефсон, Драгољуб Лазаров, Младен Будишчак, Звонимир Лепетиќ итн.
1 Содржина
По завршувањето на Втората светска војна, младиот партизан Томислав (го игра Манојловиќ) шеф на милицијата, а неговиот другар Мирко (го игра Соколовиќ) е поставен за директор на фабриката. Томислав се вљубува во балерината Беба (ја игра Милосављевиќ), која има буржоаско потекло. Наспроти противењето на соборците на Томислав, тој решава да се ожени со Беба, со која има страстна и скандалозна љубовна врска. Набргу, во нивниот стан се вселуваат и нејзините родители. Томислав се наоѓа растргнат помеѓу очекувањата на своите другари и своите чувства. По неколку сериозни испади, Томислав е уапсен и задржан на лекување во болницата. Набргу, тој е пуштен, но веднаш по враќањето дома предизвикува нов скандал така што повторно е затворен во болницата. Во меѓувреме, неговата сопруга е отпуштена од работа и таа се сели во Загреб, а нејзините родители се зближуваат со власта. Томислав бега од болницата и оди во Загреб, каде Беба настапува во кабаре. Ноќта, Томислав ја следи до кабарето и таму извршува самоубиство.
Марјан Алтипармаковски

Марјан Алтипармаковски, познат како Мацата, (роден 18 јули 1991 година) ― македонски фудбалер кој игра како напаѓач. Тој има и хрватска националност.
1 Кариера
1.1 Клупска кариера
Алтипармаковски на негови 17 година ја започнал кариерата во Пелистер од Битола. Тој потпишал тригодишен договор со Шкода Ксанти на 5 јули 2010 година, и го напуштил клубот во мај 2013 година. Потоа се вратил во Македонија и Пелистер. Во јануари 2014 година, Алтипармаковски договорил договор со Панилијакос.
Во периодот од 2014 до 2016 година, фудбалерот бил играч на Работнички. Со тој клуб, Алтипармаковски го освоил Купот на Македонија 2014/15. Во летото 2015 година, Работнички и Алтипармаковски стигнале до бараж рундата (последниот филтер) за влез во групите на Лигата Европа 2015/16.
На 15 јули 2016 година, Алтипармаковски го имал дебито за хрватскиот клуб Интер Запрешиќ.
Пред сезоната 2017, тој се приклучил на литванскиот А лигаш Судува. На 13 февруари 2017 година, Алтипармаковски го постигнал својот прв гол, поточно во Купот на Литванија. Со Судува, Алтипармаковски го освоил домашното првенство.
Алтипармаковски потпишал за Сараево на 7 февруари 2018 година.
Во август 2018 година, Марјан се приклучил на албанскиот Лачи. Во јануари 2019 година, тој бил принуден да му бидат оперирани вкрстените лигаменти на ногата. Во јуни истата година, додека бил слободен агент, Алтипармаковски стапил во тренажна постапка.
Тој бил фудбалер на бугарскиот клуб Пирин во периодот од средината на 2019 година до март 2020 година, при што тогаш има повреди.
На 15 јули 2020 година, тој бил претставен кај македонскиот прволигаш Струга Трим - Лум. Во јуни 2021 година, играчот ја напуштил Струга Трим - Лум.
За сезоната 2021/22, тој во август потпишал за Брегалница 2008. На крајот на октомври 2022 година, поради лични причини на фудбалерот, Брегалница 2008 и Алтипармаковски го раскинале договорот. Но во јануари следната година, тој се вратил во штипскиот клуб и ја обновил соработката. Откако му истекол договорот со Брегалница 2008, тој во јули истата година потпишал за српскиот Раднички од Белград.
1.2 Репрезентативна кариера
Алтипармаковски има одиграно 21 натпревар за младинските категории на Македонија и има постигнато 3 гола.
2 Почести
* Работнички
** Првак во Купот на Македонија (1): 2014/15
* Судува
** Првак во А лигата (1): 2017
Петра Јовановска

Петра Јовановска - Ристовска — македонски графичар. Твори во Македонија и Чешка.
1 Животопис
Јовановска е родена во 1972 година во Јесеник, Чешка. Во 1995 годиина дипломирала на Факултетот за ликовни уметности во Скопје на одсек графика во класата на проф. Димче Николов. Членка е на ДЛУМ и на повеќе европски ликовни друштва. Во 2012 година ја добила наградата на ДЛУМ за графика „Димче Николов“ за 2011 година. Имала преку 100 групни изложби и десетици самостојни.
Наркокартел

Наркокартел (погрешно: ''нарко картел'', ''нарко-картел'') — злосторничка организација составена од автономни наркобосови што соработуваат за да ја зголемат својата печалба и да вршат господство над незаконското трговиште на дрога. Овие картели се основани за да се управува доставата на дрога и да се одржат високите цени. Често се наоѓаат во земјите од Латинска Америка, каде што соперништвото меѓу соперничките картели често води до насилни судири за влијание.
Меѓу земјите каде што дејствуваат значајни наркокартели се Бразил, Тринидад и Тобаго, Јамајка, Доминиканската Република, Мексико, Авганистан, како и земји од Јужна Азија и многу градови во САД.
1 Хиерархија
Хиерархиската структура на наркокартелот обично се состои од следниве улоги:
* Соколи: Познати како „очите и ушите“ на улиците, соколите се разузнавачи одговорни за разузнавање. Тие известуваат за дејностите на органите за спроведување на законот, војската и соперничките групи.* Убијци: Оваа вооружена група во рамките на картелот извршува убиства, грабнувања, кражби и изнуди. Тие го бранат својот терен од соперници и власти и управуваат со заштитни рекети.* Поручници: Заземајќи ја втората највисока положба, поручниците ги надгледуваат убијците и соколите на нивната територија. Тие имаат овластување да вршат тајни убиства без повисоко одобрение.* Наркобосови: На врвот на хиерархијата, наркобосовите ја надгледуваат целата наркотрговија. Тие назначуваат водачи за различни територии, создаваат сојузи и организираат високопоставени атентати.
Оваа структура им овозможува на картелите да одржуваат контрола врз нивните операции и територии додека се впуштаат во незаконски дејности низ областите.
Карета

Карета или карет ( ^ ) е интерпункциски знак. На тастатурата на латиница, каретата се наоѓа над бројот 6. На англиски се вика ''caret'' или ''circumflex accent''. За да се разликува каретата ^ од други слични карактери како на пример &and; (кој е и поголем и на нивото на обичниот текст), понекогаш каретата се вика „капче“ (ен. ''hat'').
1 Користење
*При исправки на текст, т.е. лекторирање, каретата ^ се користи за да се покаже дека одреден текст треба да се вметне (латински ''caret'' значи ''фали'').*Во разни јазици се става каретата ^ над (неукрасена) буква. На пример: ĉ
*Во некои математички апликации, програмски јазици и на некои научни дигитрони се користи каретата &#94; за означување на математичката операција степенување, т.е. 3&#94;2 значи 3<sup>2</sup>.
2 Внесување
Во обичен текст, симболот ^ се внесува користејќи ја тастатурата на латиница со заедно притискање на тастерите +.
Во уникод и ХТМЛ, симболот ^ може да се внесува со &amp;#94; и на вашиот тековен прелистувач се прикажува со или хексадецималниот број 005E. За внесување на уникод симболи во текстуални уредувачи на Microsoft се внесува хексадецималниот код, па веднаш потоа се притиска Alt+x.
Во LaTeX,
*за правење на горни индекси како експоненти се користи ^. На пример: (во Википедија) <code><code>&lt;math&gt;3^2&lt;/math&gt;</code></code> дава <sup><math>3^2</math></sup>.
*за внесување на самиот симбол ^ се користи \hat{}. На пример, каретата во <math>3 \, \hat{} \, 2</math> се разликува од \wedge{} во <math>p \wedge{} q</math>, кој е математички симбол за логичка конјункција(види исказ (математика)).
3 Поврзани теми
*Горен и долен индекс
*Означување (математика)
*Експонент
Хуков закон

Хуковиот закон е принцип од физиката со кој се наведува дека силата <math>F</math> која е потребна да издолжи или компресира тело до некое растојание <math>X</math> е пропорционална на тоа растојание. Тоа е
:<math>F = k x,</math>
каде што <math>k</math> е постојан фактор карактеристичен за телото, неговата вкочанетост.
Хуковиот закон е само линеарна апроксимација од прв ред од реалната реакција на федери и други еластични тела кога им се нанесува сила.Хуковиот закон на крајот мора да не успее кога силата ќе надмине некои ограничувања, бидејќи нема материјал кој може да биде компресиран над ограничена минимална големина, или да биде издолжен над максималната големина, без некои трајни деформации или промена на состојбата.Всушност, многу материјали значително ќе отстапат од хуковиот закон пред да се достигнат еластичните граници.
Хуковиот закон е широко користен во сите гранки на науката и инжинерството, и е основа на многу дисциплини како што е сеизмологија , молекуларна механика и акустика. Тој е исто така основниот принцип зад манометарот и спиралата од механичкиот часовник.
Хуковиот закон го добил името според Роберт Хук Британски физичар од 17 век . Тој за првпат го изјавил овој закон во 1660 како латински анаграм , чие решение го објавил во 1678 како ''Ut tensio , sic vis'' буквално преведено како: "Колку издолжувањето , толку силата" или почестото значење е "Издолжувањето е пропорционално со силата"
Цизар

Цизар (|Ziesar) е град во округот Потсдам-Мителмарк, во сојузната покраина Бранденбург, Германија. Се наоѓа 25 километри југозападно од градот Бранденбург на Хафел. Градот претставува административно седиште на истоимената општинска заедница.
Јазици во Сан Марино

country=Сан Марино
Јазиците во Сан Марино е поим со кој се опфаќаат јазиците кои се зборуваат на територијата на државата. Сан Марино, официјално е еднојазична држава.
1 службен јазик
службен јазик во Андора е италијанскиот јазик (italiano). Овој јазик го зборува скоро целокупното население на државата. Италијанскиот јазик е мајчин јазик на Италијанците. Покрај во Сан Марино, јазикот се зборува и во Италија, каде е национален и службен јазик. Италијанскиот е службен и во Швајцарија, а се зборува и во сите други држави каде има италијанско малцинство.
2 Останати јазици
Добар дел од народот во Сан Марино разбира или зборува емилијанско-ромањолски, поради блискоста на Сан Марино до Емилија-Ромања. Јазикот е дел од групата на галоиталски јазици.
3 Странски јазици
Најзборувани странски јазици во државата се англискиот.
4 Поврзано
* Сан Марино
* Демографија на Сан Марино
Биодизел

Биодизелот е течно гориво произведено од билни масла или од искористени масла и масти. Биодизелот доста чисто согорува и потсетува на стандардниот дизел. Се произведува од сончогледово масло, соја или маслодајна репка со помош на метанол и катализатор. По хемиски состав е мешавина од метилестер и масни киселини. Ова гориво е обновлив извор на енергија, бидејќи се троши со истата брзина со која се обновува. Има мала енергетска содржина, но содржи поголем процент на кислород што помага за подобро согорување.
1 Дизел мотори
Старите дизел мотори без тешкотии користат околу 20 проценти биодизел, а многу нови мотори веќе можат да користат и чист биодизел. Био-горивата не бараат произведство на нов автомобил, односно нов автомобилски мотор, сега тие имаат предност над водородната технологија која е во почетните стадиуми. Оваа компактибилност ги наведе многу земји да се осврнат кон биогоривата, уверени дека на тој начин ќе ја намалат потрошувачката на фосилни горива. Европската заедница за себеси одреди цел дека до 2010 година ќе користи 6% биодизел, што би значело петоструко зголемување одгледување на билките од кои се произведува етанолот. Во последниве години, се направени големи напори за заштита на животната средина токму преку претставувањето на биодизелот како моторно гориво. Овие напори се очекува дека ќе се зголемуваат во иднина, со цел да се обезбеди побезбедна планета за живеење.
Дијамантите се вечни (филм)

Дијамантите се вечни — игран филм, во режија на Гај Хамилтон.
1 Факти за филмот
Филмот „Дијамантите се вечни“ е режиран од страна на режисерот Гај Хамилтон, а главните улоги ги толкуваат Шон Конери, Чарлс Греј и Џил Сент Џон. Филмот претставува дел од циклусот филмови за тајниот агент Џејмс Бонд.
2 Содржина
Тајниот агент Џејмс Бонд го бара криминалецот Ернест Блофелд за да му се одмазди. Него го пронаоѓа во Египет и го убива. Подоцна, британската влада забележува дека лажни дијаманти се шверцуваат од Јужна Африка во САД и затоа го испраќа Џејмс Бонд да го испита случајот. Бонд се претвора дека е Петер Френкс, трговец со дијаманти. Следејќи го патот на лажните дијаманти, Бонд открива дека нивниот нарачател е Блофелд и дека, всушност, во Египет, тој не го убил Блофелд, туку неговиот двојник.
Габер

Габер — релативно мало дрво од то брези (''Betulaceae''). Опфаќа 30–40 а, застапени во северните умерени подрачја. Најмногу видови има во источна Азија, особено Кина. Во Европа виреат само два вида, а во Северна Америка само еден.
1 Во Македонија
Во Македонија се присутни обичниот габер, наречен и сабука или воденика (''C.betulus''), белиот габер (''C. orientalis'') и црниот габер (''Ostrya carpinifolia''), кој впрочем припаѓа на родот хмељогабер (''Ostrya''). Од нив, природно е застапен само црниот.
2 Опис
Листовите се листопадни, наизменични и прости, со назабени рабови и долги од 3 до 10 см. Цветовите излегуваат напролет и имаат облик на виснати реси. Машките и женските се засебни, но растат на истото дрво (еднодомност). Плодот е мало оревче, долг 3–6 мм и сместен во прицветник (плодна лушпа). Прицветникот е малку несиметричен, со триделен или просто овален облик. Несиметричноста му овозможува да се врти додека патува со ветерот и така да стигне подалеку. Обликот на крилцата е пресуден во распознавањето на видовите. Секоја реса има по 10 до 30 семчиња.
3 Употреба
Габерот има многу тврдо дрво. Сушените талпи од срцевината имаат речиси бела боја, погодна за внатрешно уредување. Ретко се користи за столарија, бидејќи тешко се обработува. Од друга страна, токму поради цврстината, од габрово дрво се прават даски за сечење, рачки за алат, дна за рачни стругови, тркала за кочии, механизми за пијано. Во минатото од ова дрво се правеле запци за запченици во ветерниците. Денес од него се прават и паркети и шаховски фигури.
4 Видови
*''Carpinus betulus'' — обичен габер, габер, сабука, воденика
*''Carpinus caroliniana'' — американски габер
*''Carpinus cordata'' — срцелисен габер
*''Carpinus faginea''*''Carpinus fangiana''*''Carpinus fargesii'' — Фаржеов габер
*''Carpinus japonica'' — јапонски габер
*''Carpinus laxiflora'' — реткоцветен габер
*''Carpinus orientalis'' — бел габер
*''Carpinus putoensis'' — путујски габер
*''Carpinus tengshongensis''†*''Carpinus tschonoskii'' — Чоновскиев габер
*''Carpinus turczaninowii'' — Турчанинов габер
5 Поврзано
* Хмељогабер
* Брези
* Габролисен јавор (''Acer carpinifolium'')
Субординиран долг

Субординираниот долг (|Subordinated debt) ги претставува обврските на банката, како земените кредити, прибраните депозити или издадените обврзници, кои имаат помал приоритет во наплатата, во случај на ликвидација или стечај на банката.
1 Поим и одлики
Банката која што има потреба од дополнителен капитал може да издаде субординиран долг. Овој поим ги вклучува обврските на банката (депозити, кредити, обврзници) што имаат помал приоритет во наплата на побарувањата во споредба со депозитите и другите недепозитни обврски на банката. Со други зборови, ако банката престане со работа, субординираните обврски се наоѓаат на претпоследното место на списокот за наплата на побарувањата од банката пред акциите. Според тоа, сопствениците на субординиран долг треба да почекаат најпрвин да се исплатат обврските кон штедачите и другите доверители на банката, а потоа ако останат доволно средства ќе бидат подмирени и нивните побарувања. Токму оваа одлика го доближува субординираниот долг до акционерскиот капитал и затоа регулаторните тела дозволуваат да биде вклучен во дополнителниот капитал, иако од сметководствена гледна точка тој претставува обврска, а не капитал. Сепак, за да може да се смета како дел од капиталот на банката, субординираниот долг треба да исполни одредени услови, како на пример да нема рок на достасување или пак тој да изнесува повеќе од пет години.
1.1 Предности на субординираниот долг
Субординираниот долг претставува привлечна форма на капитал поради предностите што ги нуди. Така, каматната стапка на субординираниот долг е обично далеку пониска од трошокот на капиталот, т.е. тој е далеку поевтин извор на финансирање од обичните акции. Исто така, каматните расходи на субординираниот долг се одбиваат од даночната основа за пресметка на данокот на добивка, што уште повеќе ги намалува трошоците на финансирање од овој извор. Понатаму, ако субординираниот долг се одликува со постојана каматна стапка, банката има можност да го искористи финансискиот левераж, т.е. овој извор им носи дополнителен принос на акционерите под услов приходите што банката ги остварува со инвестирање на овие средства да бидат повисоки од каматните расходи на субординираниот долг. Најпосле, бидејќи се работи за обврска, субординираниот долг не ја нарушува постојаната сопственичка структура и не ја разводнува добивката по една акција.
1.2 Недостатоци на субординираниот долг
Сепак, субординираниот долг се одликува и со некои недостатоци, пред сè, поврзани со финансискиот ризик. Имено, бидејќи предизвикува постојани финансиски расходи за исплата на основниот долг и каматата, може да се случи при опаѓање на оперативните приходи на банката, таа да не е во состојба да ги покрие овие расходи. Во продолжение, како последица на зголемениот ризик, банката може да се соочи со тешкотии во издавањето акции во иднина. Освен тоа, без оглед на рочноста, субординираниот долг сепак има некој рок на достасување кога ќе мора да се обнови или замени со друг капитал.
Палечна коска

Палечната коска (| Radius) е долга коска и заедно со лакотната коска (| Ulna) се надоврзуваат на коските на коренот на шаката.
1 Делови
На палечната коска се разликуваат:
*тело (| corpus radii);
*горен крај составен од:
*глава (| caput radii), која има вдлабнатина за зглобување со главичката од хумерусот, околу главата се наоѓа кружна зглобна површина за зглобување со коскен засек од лакотната коска;
*врат (| colum radii);
*коскена рапавост (| tuberositas radii);
*долен крај кој наликува на пресечена четиристрана пирамида, нејзината база претставува зглобна површина за зглобување со коренот на шепата, а на медијалната страна се наоѓа коскен засек за зглобување со улната. Латерално се протега надолу шилест израсток (| processus styloideus).
2 Зглобови
Палечната коска заедно со лакотната коска формираат сложен зглоб (| articulatio cubiti) бидејќи се поврзуваат три коски: рамената коска, палечната коска и лакотната коска, така што формираат три зглоба кој функционираат како еден единствен зглоб и во него се вршат движењата на флексија, екстензија, супинација и пронација. Долните краеви на палечната коска заедно со долните краеви на лакотната коска се зглобуваат во долен радиоулнарен зглоб во кој се вршат движења на супинација и пронација.
3 Кај животните
Кај четириножните животни, товарот од телото паѓа на полупречникот и коските на долниот екстремитет. Градбата е слична кај повеќето копнени животни, но палечната коска може да се спои со лакотната коска и кај некои цицачи (како коњи).
4 Галерија